Наредба за изменение и допълнение на Наредбата за определянето и администрирането на местните такси и цени на услуги на Община Котел
Приема Наредба за изменение и допълнение на Наредбата за определяне и администриране на местните такси и цени на услуги на Община Котел, както следва:
§1. Чл. 17, ал.1, т.1 се изменя така:
„За жилищни имоти – 3,6 на хиляда върху данъчната оценка, в т. ч.:
	- За сметосъбиране и сметоизвозване – 1,8 на хиляда;
	- За проучване, проектиране, изграждане, поддържане, експлоатация на депа за битови отпадъци или други съоръжения за обезвреждане, рециклиране и оползотворяване на битови отпадъци, включително отчисленията по чл. 60, ал. 2 и чл. 64, ал. 1 от Закона за управление на отпадъците – 1,0 на хиляда;
	- За поддържане чистотата на териториите за обществено ползване – 0,8 на хиляда.”
	
		§2. Чл. 17, ал. 1, т. 2 се изменя така:
„За нежилищни имоти – 7 на хиляда върху данъчната оценка, като на юридическите лица е по-високата между отчетната им стойност и данъчната оценка съгласно приложение №2 от ЗМДТ, в т. ч.:
	- За сметосъбиране и сметоизвозване – 3,5 на хиляда;
	- За проучване, проектиране, изграждане, поддържане, експлоатация на депа за битови отпадъци или други съоръжения за обезвреждане, рециклиране и оползотворяване на битови отпадъци, включително отчисленията по чл. 60, ал. 2 и чл. 64, ал. 1 от Закона за управление на отпадъците – 1,9 на хиляда;
	- За поддържане чистотата на териториите за обществено ползване – 1,6 на хиляда.”

